**OPB 3, 16. 4. 2020**

Pozdravljeni, učenci!

Zaključuje se že 5. teden izobraževanja na daljavo. Verjamem, da imate zdaj že ustaljen urnik in sproti opravljate naloge, ki vam jih pošiljajo učitelji. Organizirano in sprotno delo je namreč pot do uspeha. Vsekakor pa ob tem ne pozabite tudi na aktivno preživljanje prostega časa, za uživanje v naravi in skrb za zdravje.

Po opravljenih šolskih obveznostih si privoščite nekaj časa za sprostitev in zabavo.

**SPROSTITEV, USMERJENO PREŽIVLJANJE PROSTEGA ČASA**

Te zanima, kako poteka učenje na daljavo v drugih državah? Preberi, kako preživlja šolske dni v samoizolaciji Lana z Irske. Besedilo najdeš na povezavi: [Preživljanje šolskih dni doma](https://casoris.si/pouk-na-irskem-in-prezivljanje-solskih-dni-doma-v-samoizolaciji/)

V besedilu je predstavljena zanimiva ideja, kako si Lana po šolskih obveznostih skupaj s sošolci organizira »disco online«.

Kako pa potekajo tvoji popoldnevi, ko se ne moreš družiti s prijatelji in obiskovati izvenšolskih dejavnosti? Vabim te, da napišeš dnevnik za en dan v tednu, in sicer npr. kdaj vstaneš, kako si organiziraš dopoldansko delo in kako preživljaš popoldneve. Svoj dnevniški zapis lahko tudi ilustriraš. Fotografijo svojega dnevniškega zapisa mi pošlji na e-mail: [kozaralenka@gmail.com](mailto:kozaralenka@gmail.com)

Želim ti prijetno ustvarjanje.

učiteljica Alenka